Αγία Μαρίνα Αιγίνης

Η  **Αγία Μαρίνα** είναι χωριό της Αίγινας. Διοικητικά υπάγεται στη δημοτική κοινότητα Μεσαγρού, του δήμου Αιγίνης, της περιφερειακής ενότητας Νήσων, στην περιφέρεια Αττικής, σύμφωνα με το Πρόγραμμα Καλλικράτης. Πριν από το Σχέδιο «Καποδίστριας» και το πρόγραμμα Καλλικράτης, ανήκε στην επαρχία Αίγινας του νομού Πειραιώς και κατόπιν του νομού Αττικής, στο γεωγραφικό διαμέρισμα Στερεάς Ελλάδας.

## Γεωγραφία
Η Αγία Μαρίνα είναι παραθαλάσσιος οικισμός της ΒΑ. Αίγινας. Βρίσκεται στον μυχό του φερώνυμου όρμου και δυτικά του φερώνυμου ακρωτηρίου, σε μέσο σταθμικό υψόμετρο 30 μέτρα. Απέχει περίπου 12,5 χλμ. Α. της πρωτεύουσας Αίγινας.

## Πληθυσμός

[μικρογραφία|279x279εσ|Ο όρμος Αγίας Μαρίνας όπως φαίνεται από την [Ναός της Αφαίας|Αφαία.]]

## Διοικητικές μεταβολές μέχρι τον «Καλλικράτη»
Η Αγία Μαρίνα αναγνωρίστηκε ως οικισμός το 1951 και, μέχρι το 1972, ανήκε εναλλάξ στους νομούς Αττικής και Πειραιώς. Με το ΦΕΚ 66Α - 08/05/1972 αποσπάστηκε στον νομό Αττικής από τον νομό Πειραιώς. Με το ΦΕΚ 244Α - 04/12/1997 αποσπάστηκε από την κοινότητα Μεσαγρού και προσαρτήθηκε στον δήμο Αιγίνης.

## Τουρισμός
αριστερά|μικρογραφία|243x243px|Το λιμανάκι της Αγίας Μαρίνας.
Έως το 1960 η Αγία Μαρίνα ήταν ένα μικρό χωριό, οι λιγοστοί κάτοικοι του οποίου ζούσαν από την κτηνοτροφία, τη γεωργία και την αλιεία. Μετά τη δεκαετία του 1970, εποχή που συνέπεσε με την πρώτη μεγάλη ανοικοδόμηση του νησιού, κτίστηκαν μεγάλες ξενοδοχειακές μονάδες και καταστήματα. Σήμερα, η Αγία Μαρίνα είναι, μαζί με την πόλη της Αίγινας, τα μεγαλύτερα τουριστικά κέντρα του νησιού. Έχει σημαντική ξενοδοχειακή υποδομή και στον όρμο της ελλιμενίζονται πολλά σκάφη αναψυχής και επιβατηγά πλοία.

## Αξιοθέατα
*Ο αρχαιολογικός χώρος της Αφαίας, από τους σημαντικότερους του ελλαδικού χώρου, σε ύψωμα με πανοραμική θέα. Ο κύριος ναός, αφιερωμένος στην Αθηνά, χρονολογείται από τον 5ο αιώνα π.Χ., αλλά η λατρεία στη θέση του ιερού ανάγεται στον 14ο αιώνα π.Χ. Είναι δωρικός περίπτερος με 12 κίονες στις μακρές και 6 κίονες στις στενές πλευρές και είσοδο που βλέπει προς ανατολάς. Είναι κατασκευασμένος από τοπικό πωρόλιθο και ήταν ιδιαίτερα γνωστός από την αρχαιότητα για τα αετώματα, τα οποία κοσμούσαν και τις δύο στενές πλευρές του. Το ιερό παρήκμασε μετά τον 1ο αιώνα π.Χ.
*Το Αρχαιολογικό Μουσείο του Ναού της Αφαίας, με εκθέματα από το ιερό
*Η εκκλησία της Αγίας Μαρίνας
*Το μοναστήρι του Αγίου Μηνά, σε πευκόφυτη θέση, πολύ κοντά στον Ναό της Αφαίας
*Η αμμώδης παραλία του οικισμού, καθώς και οι παραλίες Κυρ-Αννίτσα και Πενήντα Βράχια στα νότια

## Φωτογραφίες

Αρχείο:Saint Margaret of Antioch church in Agia Marina 07.jpg|Το εκκλησάκι της Αγίας Μαρίνας
Αρχείο:Ag. Marina, Greece - panoramio (20).jpg|Παραλιακή ταβέρνα στην Αγία Μαρίνα
Αρχείο:Agia Marina - panoramio (5).jpg|Ο κεντρικός δρόμος του χωριού
Αρχείο:Γειτονιά Αγίας Μαρίνας Αιγίνης.jpg|Δρόμος του οικισμού.


## Εκδηλώσεις
Το πανηγύρι του ναού της Αγίας Μαρίνας στις 17 Ιουλίου.

## Παραπομπές


## Πηγές
**[[Πάπυρος Larousse Britannica]]*, εκδ. 1978, 2006 (ΠΛΜ)
**Πάπυρος Λαρούς*, εκδ. 1963 (ΠΛ)
*''Εγκυκλοπαίδεια Δομή'', εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό *Διακοπές*, εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*http://users.sch.gr/ipap/Ellinikos%20Politismos/Afaia/Afaia.htm
*http://users.sch.gr/ipap/Ellinikos%20Politismos/Afaia/Afaia.htm
*https://web.archive.org/web/20160616111936/http://www.aegina.com.gr/agia-marina/

Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής